Adolf Nelson

Adolf Nelson (født 22. september 1874, død 7. desember 1949) var en norsk bedriftsleder og idrettsmann.

Som friidrettsutøver representerte Nelson Idrettsklubben Tjalve. Da den første offisielle norske rekordlisten ble utgitt i 1900 stod Nelson med den norske rekorden i tohånds kulestøt (sum høyre og venstre hånd) med 20,76 meter, satt i 1898. Nelson drev også med turn, bryting og vektløfting.

Nelson startet Svelvik Papirfabrikk, og var også hovedaksjonær i Yven Papirfabrikk i Sarpsborg og aksjonær i Norsk Krøllhårfabrikk. Han var også styre- og direksjonsmedlem i flere andre bedrifter i trelast- og papirbransjen, og var blant annet disponent for Norwegian Paper Mill i Drammen.

Han var gift med Marthe Smith, og de hadde syv barn.

Medaljer i norske mesterskap

Referanser

Eksterne lenker 
 Bjarne Vad Nilsen – NM vinnere menn 1897-2008

Norske kulestøtere
Norgesmestere i friidrett
Friidrettsutøvere for IK Tjalve